**Propozície**

**Memoriálu Petra Minárecha, cestného behu v uliciach Trebatíc, 27. júl 2025**

***Preteky sú bežeckou poctou nášmu rodákovi P. Minárechovi (\* 30. apríl 1955), spoluzakladateľovi pôvodnej Trebatickej desiatky (1981), ktorý zomrel 28. júna 2006 iba vo veku 51 rokov. Cestná desiatka v uliciach Trebatíc sa pod týmto názvom pobeží pätnásty raz. Nadväzuje na dvanásť kapitol T-10.***

**USPORIADATELIA:** Obec Trebatice, Obecný futbalový klub Trebatice

**GESTOR:** Mgr. Juraj Valo, starosta obce

**TERMÍN:** nedeľa 27. júla 2025

**ŠTART**:

\* 9.30 h *predškoláčky,* dĺžka trate 100 m;

\* 9.35 h *predškoláci,* dĺžka trate 100 m;

\* 9.45 h dekorovanie škôlkarov pred obecným úradom;

\* 9.55 h *mladšie žiactvo (dievčatá a chlapci - hodnotení budú zvlášť), rok narodenia 2015-2018,* dĺžka trate 500 m;

\* 10.00 h *staršie žiactvo (dievčatá a chlapci, hodnotení budú zvlášť), rok narodenia 2011-2014,* dĺžka trate 1000 m.

Do jednotlivých kategórií budú zaradení podľa pravidiel Slovenského atletického zväzu.

Vecné ceny pre troch najrýchlejších v každej vekovej skupine dievčat a chlapcov, dekorovanie ml. a st. žiactva o 12.30 h v amfiteátri za obecným úradom.

\* 10.30 h *hlavné preteky mužov, žien, juniorov a junioriek* (10 km)

**DESAŤKILOMETROVÁ TRAŤ:** vedie v uliciach obce a jej okolí, asfaltový povrch. Úvodný polokruh meria 1883,5 m, hlavný okruh o dĺžke 2705,5 m absolvujú desiatkari trikrát.

**REALIZAČNÝ TÍM:**  hlavný rozhodca Milan Kraic, spracovateľ štartovej a výsledkovej listiny na 10 km Ing. Peter Spusta, manažér a moderátor pretekov Mgr. Jaroslav Lieskovský

**PREZENTÁCIA:**  dospelí od 8.30 do 9.55 h v obecnom úrade (škôlkari a žiactvo od 8.00 do 9.10 h v OcÚ)

**ŠATNE:** v základnej škole (100 m od obecného úradu), otvorené o 8.00 h

**PRIHLÁŠKY:** vopred sa nevyžadujú

**ŠTARTOVÝ VKLAD:** žiacke kategórie neplatia, štartujúci na 10 km uhradia 3 € pri prezentácii

**FINANČNÉ CENY** *(každý pretekár a každá pretekárka môžu byť odmenení iba raz):*

\* *Muži, absolútne poradie (M):* 1. miesto 50 €, 2. miesto 40 €, 3. miesto 30 €,

*40 – 49 rokov (M40):* 1. miesto 30 €, 2. miesto 25 €, 3. miesto 20 €,

*50 – 59 rokov (M50):* 1. miesto 30 €, 2. miesto 25 €, 3. miesto 20 €,

*60 – 69* *rokov (M60):* 1. miesto 30 €, 2. miesto 25 €, 3. miesto 20 €,

*od 70 rokov (M70+):* 1. miesto 30 €, 2. miesto 25 €, 3. miesto 20 €.

*\* Ženy,* *absolútne poradie (Ž):* 1. miesto 50 €, 2. miesto 40 €, 3. miesto 30 €,

35 *– 49 rokov (Ž35):* 1. miesto 30 €, 2. miesto 25 €, 3. miesto 20 €,

*od 50 rokov (Ž50+):* 1. miesto 30 €, 2. miesto 25 €, 3. miesto 20 €.

Kategórie sú vypísané podľa technických ustanovení SAZ a AIMS (Medzinárodná asociácia cestných behov na 10 km, 15 km, 21,1 km a v maratóne).

Pre absolútneho víťaza a absolútnu víťazku MPM na 10 km (bez rozdielu veku) je pripravený pohár starostu obce**.**

Vecnou cenou odmeníme troch vytrvalcov s trvalým bydliskom v Trebaticiach aj prvého juniora (MJ) a prvú juniorku (ŽJ / do 19 r., rozhoduje rok narodenia), vo všetkých prípadoch v behu na 10 km.

V trebatickej masovej oslave džogingu nebude chýbať ani štedrá pretekárska tombola. **TRAŤOVÉ REKORDY:** starosta obce udelí osobitnú prémiu 50 € za prekonanie rekordných časov na terajšej trati (muži, ženy). Ich držitelia: Wycliffe Kipkorir BIWOTT (Keňa, Benedek Team / 31:16 min / rok 2017), Žofia NAŇOVÁ (SR, Slávia STU Bratislava, 36:02 min / rok 2024).

**DEKOROVANIE VÍŤAZOV** a žrebovanie pretekárskej tomboly sa uskutoční o 12.30 h v priestoroch Areálu zdravia (amfiteáter za obecným úradom)

**OBČERSTVENIE** prevezme každý bežec po skončení pretekov v susedstve amfiteátra (za OcÚ)

**UPOZORNENIE:** Všetci súťažiaci štartujú na vlastné nebezpečenstvo, organizátori nezodpovedajú za škody počas pretekov.

**POZNÁMKY:** Usporiadatelia zabezpečia bezplatnú kyvadlovú prepravu bežcov a bežkýň z Piešťan do Trebatíc (odchod o 9.30 h spred železničnej stanice v Piešťanoch), podobne aj po skončení pretekov.

*Mgr. Juraj VALO, v. r., starosta obce Ing. Jozef SVETLÍK, v. r., prezident OFK*